
PARLAMENTUL ROMÂNIEI

CAMERA DEPUTAŢILOR

Comisia pentru politică  economică,

 reformă şi privatizare

Bucureşti, 

Nr. 21/ 38 / 18 .02.2004





R  A  P  O  R  T    

asupra proiectului de Lege privind aprobarea Ordonanţei de urgenţă a Guvernului nr. 124/2003 pentru modificarea şi completarea Ordonanţei de urgenţă a Guvernului nr. 8/2003 privind stimularea procesului de restructurare, reorganizare şi privatizare a unor societăţi naţionale, companii naţionale şi societăţi comerciale cu capital majoritar de stat.


În conformitate cu prevederile art. 89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 124/2003 pentru modificarea şi completarea Ordonanţei de urgenţă a Guvernului nr. 8/2003 privind stimularea procesului de restructurare, reorganizare şi privatizare a unor societăţi naţionale, companii naţionale şi societăţi comerciale cu capital majoritar de stat, trimis cu adresa nr. PL-x 38/09.02.2004.


Proiectul de lege a fost adoptat de Senat în şedinţa din 5 februarie 2004.


 La întocmirea prezentului raport, Comisia a avut în vedere:

           - Avizul nr.1787/18.12.2003 al Consiliului Legislativ;


 - Avizul nr. 61/11.02.2004 al Comisiei pentru buget, finanţe şi bănci.


Proiectul de lege are ca obiect prelungirea termenului de aplicare a măsurilor de atenuare a impactului social al concedierilor colective determinate de privatizarea unor societăţi naţionale, companii naţionale şi societăţi comerciale cu capital majoritar de stat, stabilite prin  Ordonanţa de urgenţă a Guvernului nr. 8/2003, cu modificările şi completările ulterioare, prin acordarea unor venituri de completare persoanelor disponibilizate până la data de 30 septembrie 2004. 

       Proiectul de Lege face parte din categoria legilor ordinare, potrivit prevederilor art. 73 alin. (1) din Constituţie. 

            Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din data de 18 februarie 2004.

  La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor, reprezentanţii:

a) Ministerului Finanţelor Publice: 

· doamna Lucica Diaconescu - şef serviciu;

· domnul Ion Gogoiescu - şef serviciu.

b) Autoritatea pentru Privatizare şi Administrarea Participaţiilor Statului: 

· domnul Bogdan Stănescu - director general;   
· doamna Magda Constantinescu - consilier juridic.
            La lucrări, au fost prezenţi 29 deputaţi din totalul de 30 membri ai Comisiei.

            În urma dezbaterii, Comisia, în unanimitate, a hotărât ca proiectul de Lege privind aprobarea Ordonanţei de urgenţă a Guvernului nr. 124/2003 pentru modificarea şi completarea Ordonanţei de urgenţă a Guvernului nr. 8/2003 privind stimularea procesului de restructurare, reorganizare şi privatizare a unor societăţi naţionale, companii naţionale şi societăţi comerciale cu capital majoritar de stat, să fie supus spre dezbatere şi adoptare plenului Camerei Deputaţilor, în forma adoptată de Senat. 

            PREŞEDINTE,                                                                                                                                        

         Dan Radu Ruşanu    

                      


SECRETAR,                                                

             


             Iuliu Vida                                  










      Consilier parlamentar,

                                                                                                                    Doina Leonte










         Expert parlamentar










         Alina Hodivoianu

C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului nr. 124/2003 pentru modificarea şi completarea Ordonanţei de urgenţă a Guvernului nr. 8/2003 privind stimularea procesului de restructurare, reorganizare şi privatizare a unor societăţi naţionale, companii naţionale şi societăţi comerciale cu capital majoritar de stat, trimis cu adresa nr. PL-x 38/9.02.2004, Camera Deputaţilor fiind Cameră decizională.

PREŞEDINTE,

Dan Radu RUŞANU

